नवीन एवं नवीकरणीय ऊर्जा मंत्रालय भारत में लगभग 8000 मेगावाट ज्वारीय ऊर्जा की अनुमानित क्षमता  श्री आर के सिंह विद्युत तथा नवीन और नवीकरणीय ऊर्जा राज्य मंत्री (स्वतंत्र प्रभार) श्री राजकुमार सिंह ने आज राज्य सभा में एक प्रश्न के लिखित उत्तर में बताया कि भारतीय प्रौद्योगिकी संस्थान चेन्नई द्वारा क्रिसिल (क्रेडिट रेटिंग इंफॉरमेशन ऑफ इंडिया लिमिटेड) रिस्क एंड इंफ्रास्ट्रक्चर सोल्यूशन लिमिटेड के सहयोग से किए गए अध्ययन के अनुसार देश में ज्वारीय ऊर्जा की अनुमानित क्षमता लगभग 8000 मेगावाट है जिसमें से 7000 मेगावाट खंबात की खाड़ी 1200 मेगावाट गुजरात में कच्छ की खाड़ी में तथा पश्चिम बंगाल के सुन्दर वन में गांगेये डेल्टा में 100 मेगावाट है।